
VALSTYBINĖ ENERGETIKOS REGULIAVIMO TARYBA

NUTARIMAS
DĖL VALSTYBINĖS ENERGETIKOS REGULIAVIMO TARYBOS 
2018 M. GRUODŽIO 31 D. NUTARIMO NR. O3E-470 „DĖL ŠILUMOS SEKTORIAUS ĮMONIŲ APSKAITOS ATSKYRIMO IR SĄNAUDŲ PASKIRSTYMO REIKALAVIMŲ APRAŠO PATVIRTINIMO“ PAKEITIMO

2022 m. spalio 11 d. Nr. O3E-1363
Vilnius


Vadovaudamasi Lietuvos Respublikos energetikos įstatymo 8 straipsnio 11 dalies 1 punktu ir atsižvelgdama į Valstybinės energetikos reguliavimo tarybos (toliau - Taryba) Šilumos ir vandens departamento Ekonominės analizės skyriaus 2022 m.  rugsėjo 27 d. pažymą Nr. O5E-1134 „Dėl Valstybinės energetikos reguliavimo tarybos 2018 m. gruodžio 31 d. nutarimo Nr. O3E-470 „Dėl Šilumos sektoriaus įmonių apskaitos atskyrimo ir sąnaudų paskirstymo reikalavimų aprašo patvirtinimo“ pakeitimo“, Taryba nutaria:
. Pakeisti Šilumos sektoriaus įmonių apskaitos atskyrimo ir sąnaudų paskirstymo reikalavimų aprašą, patvirtintą Tarybos 2018 m. gruodžio 31 d. nutarimu Nr. O3E-470 „Dėl Šilumos sektoriaus įmonių apskaitos atskyrimo ir sąnaudų paskirstymo reikalavimų aprašo patvirtinimo“ (toliau – Aprašas): 
. Pakeisti 81 punktą ir jį išdėstyti taip:
„. Jeigu ūkio subjektas vykdo reguliuojamas veiklas, kurių apskaitos atskyrimo ir sąnaudų paskirstymui taikomas Aprašas ir Geriamojo vandens tiekimo ir nuotekų tvarkymo bei paviršinių nuotekų tvarkymo paslaugų įmonių apskaitos atskyrimo ir susijusių reikalavimų aprašas, pirmiausia į dvi dalis atskiriamos minėtais aprašais reglamentuojamų veiklų turtas ir sąnaudos. Jeigu ataskaitinio laikotarpio turto ir sąnaudų negalima tiesiogiai priskirti konkretiems verslo vienetams, taikomi to aprašo kriterijai, kuriuo reglamentuojamos veiklos sumoje generuoja didesnes pajamas. Paskirsčius turtą ir sąnaudas į dvi dalis, toliau  Aprašu ir Geriamojo vandens tiekimo ir nuotekų tvarkymo bei paviršinių nuotekų tvarkymo paslaugų įmonių apskaitos atskyrimo ir susijusių reikalavimų aprašu reglamentuojamoms veikloms taikomi atitinkamų aprašų reikalavimai.“ 
. Pakeisti 41.5¹ papunktį ir jį išdėstyti taip:
„. kitas finansinės-investicinės veiklos sąnaudas, išskyrus iš anksto su Taryba raštu suderinto kuro kainų svyravimo rizikos draudimo (angl. hedging) kontrakto, kuris atitinka vadovaujantis 441 punktu suderintas gaires, sąnaudas;
. Sudarytą kuro kainų svyravimo rizikos draudimo (angl. hedging) kontraktą ūkio subjektas pateikia Tarybai vertinimui. Kartu su kontraktu pateikia:
. šilumos kainų prognozę su kuro kainų svyravimo rizikos draudimo taikymu ir be kuro kainų svyravimo rizikos draudimo taikymo laikotarpiui, kuriam numatoma taikyti kuro kainų svyravimo rizikos draudimą;
. informaciją apie sprendimo dėl pasirinkto kuro kainų svyravimo rizikos draudimo taikymo laikotarpio bei pasirinktos kuro kiekio apimties  argumentus;
. bent vieną alternatyvios priemonės, jeigu jų yra, padedančios valdyti tiekimo ir gamtinių dujų kainų rizikas vertinimą, nurodant kiekvienos priemonės atveju patiriamų sąnaudų ir gaunamos naudos palyginimą, pagrindžiantį kuro kainų svyravimo rizikos draudimo taikymo pasirinkimą, pateikiant skaičiavimus ir sąnaudų bei naudų dydį pagrindžiančią informaciją.“
. Papildyti 441 punktu ir jį išdėstyti taip:
„. Ūkio subjektas, siekdamas taikyti kuro kainų svyravimo rizikos draudimą (angl. hedging), Tarybai pateikia ir raštu suderina gaires, numatančias pagrindinius tokio draudimo, padedančio valdyti kuro kainų rizikas, sudarymo, naudojimo bei naudos/rizikos pasidalinimo principus.“
. Papildyti 48.31 papunkčiu ir jį išdėstyti taip:
„. Ūkio subjektui vykdant reguliuojamas veiklas, kurių apskaitos atskyrimo ir sąnaudų paskirstymui taikomas Aprašas ir Geriamojo vandens tiekimo ir nuotekų tvarkymo bei paviršinių nuotekų tvarkymo paslaugų įmonių apskaitos atskyrimo ir susijusių reikalavimų aprašas, - pajamų, sąnaudų ir turto paskirstymo, vadovaujantis 81 punktu, tarp minėtais aprašais reglamentuojamų veiklų kriterijų sąrašas;“
. Nustatyti, kad:
. Šiuo nutarimu patvirtinti Aprašo pakeitimai taikomi rengiant ir teikiant 2022 metų ir vėlesnių ataskaitinių laikotarpių duomenis. 
. Ūkio subjektas, vykdantis reguliuojamas veiklas, kurių apskaitos atskyrimo ir sąnaudų paskirstymui taikomas Aprašas ir Geriamojo vandens tiekimo ir nuotekų tvarkymo bei paviršinių nuotekų tvarkymo paslaugų įmonių apskaitos atskyrimo ir susijusių reikalavimų aprašas, atsižvelgdamas į nutarimu priimtus pakeitimus, per šešis mėnesius nuo nutarimo priėmimo dienos atnaujina reguliavimo apskaitos sistemą.

